साथ ही सभी को यह संदेश दिया गया कि टोल नाकों पर निगरानी रखने के साथ अपने इलाकों में इस गाड़ी की छानबीन करें। इसमें आतंकवादी निरोधक दस्ते को भी शामिल किया गया। एसपी ने बताया कि आरोपी फतेहपुरा की तरफ मुड़े तो पुलिस को इसकी सूचना तत्काल पहुंच गई। इसके बाद आरोपियों ने राष्ट्रीय राजमार्ग पकड़ लिया और वहां से सीधे जाने लगे। आरोपियों ने जैसे ही मंगलवाड़ हाइवे का टोल नाका पार किया तो पुलिस को इसकी भनक लग गई। इस पर पहले से अलग-अलग स्थानों पर घूम रही पुलिस की टीमों को एसपी ने आगाह कर दिया। साथ ही चित्तौडगढ़़ एवं इसके आस-पास रहने के संकेत दिए। साथ ही कहा गया कि सभी अलग-अलग निर्धारित स्थान खड़े रहने के साथ केवल निगरानी रखे।